section_heading: Radnja
paragraph_text: Tema Operacije Svemir je slična onoj iz prethodnog filma, Špijun koji me volio, o ludom geniju koji želi uništiti, a onda ponovno izgraditi, svijet po vlastitim vizijama. U filmu Špijun koji me volio negativac, Karl Stromberg, pokušava stvoriti novu civilizaciju pod vodom, dok ovaj put negativac, Hugo Drax, pokušava uništiti populaciju na Zemlji kako bi se, za nekoliko generacija, njegova privatna rasa vratila na Zemlju u obliku bogova i ponovno naselila Zemlju. S obzirom na ovakvu priču, ne čudi da je scenarist ovog filma bio isti kao i za prethodni, Christopher Wood.